CELEX: 32017D2377
Language: fi
Date: 2017-12-15 00:00:00
Title: Komission täytäntöönpanopäätös (EU) 2017/2377, annettu 15 päivänä joulukuuta 2017, Euroopan parlamentin ja neuvoston päätöksen N:o 406/2009/EY soveltamisalaan kuuluvista vuoden 2015 kasvihuonekaasupäästöistä kunkin jäsenvaltion osalta (tiedoksiannettu numerolla C(2017) 8476)

19.12.2017   
            
            
               FI
            
            
               Euroopan unionin virallinen lehti
            
            
               L 337/80
            
         KOMISSION TÄYTÄNTÖÖNPANOPÄÄTÖS (EU) 2017/2377,
   annettu 15 päivänä joulukuuta 2017,
   Euroopan parlamentin ja neuvoston päätöksen N:o 406/2009/EY soveltamisalaan kuuluvista vuoden 2015 kasvihuonekaasupäästöistä kunkin jäsenvaltion osalta
   
      
         (tiedoksiannettu numerolla C(2017) 8476)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon järjestelmästä kasvihuonekaasupäästöjen seuraamiseksi ja niistä raportoimiseksi sekä muista ilmastonmuutosta koskevista tiedoista raportoimiseksi kansallisella ja unionin tasolla sekä päätöksen N:o 280/2004/EY kumoamisesta 21 päivänä toukokuuta 2013 annetun Euroopan parlamentin ja neuvoston asetuksen (EU) N:o 525/2013 (1) ja erityisesti sen 19 artiklan 6 kohdan,
   sekä katsoo seuraavaa:
   
               (1)
            
            
               Euroopan parlamentin ja neuvoston päätöksessä N:o 406/2009/EY (2) säädetään kasvihuonekaasupäästörajoista (vuosittaisista kiintiöistä) kullekin jäsenvaltiolle kutakin vuotta varten kaudella 2013–2020 sekä järjestelmästä, jolla vuosittain arvioidaan kyseisten rajojen noudattamista. Jäsenvaltioiden vuosittaiset päästökiintiöt hiilidioksidiekvivalenttitonneina ilmaistuna sisältyvät komission päätökseen 2013/162/EU (3). Kullekin jäsenvaltiolle myönnettyjen vuosittaisten päästökiintiöiden mukautukset vahvistetaan komission täytäntöönpanopäätöksessä 2013/634/EU (4).
            
         
               (2)
            
            
               Asetuksen (EU) N:o 525/2013 19 artiklassa säädetään jäsenvaltioiden kasvihuonekaasupäästöjen inventaarioiden tarkastusmenettelystä, jolla voidaan arvioida päätöksen N:o 406/2009/EY noudattamista. Asetuksen 525/2013/EU 19 artiklan 2 kohdassa tarkoitettu kattava tarkastus tehtiin sen vuoksi komissiolle maaliskuussa 2017 toimitettujen vuoden 2015 päästötietojen perusteella komission täytäntöönpanoasetuksen 749/2014/EU (5) III luvussa ja liitteessä XVI esitettyjä menettelyjä noudattaen.
            
         
               (3)
            
            
               Päätöksen N:o 406/2009/EY soveltamisalaan kuuluvien kasvihuonekaasupäästöjen kokonaismäärässä vuonna 2015 kunkin jäsenvaltion osalta olisi otettava huomioon vuosittaisen tarkastuksen aikana lasketut tekniset korjaukset ja tarkistetut arviot sellaisina kuin ne sisältyvät asetuksen 749/2014/EU 35 artiklan 2 kohdan mukaisiin lopullisiin tarkastusraportteihin.
            
         
               (4)
            
            
               Tämän päätöksen olisi tultava voimaan sen julkaisemispäivänä, jotta se olisi johdonmukainen asetuksen (EU) N:o 525/2013 19 artiklan 7 kohdan säännösten kanssa. Kyseisen kohdan mukaan tämän päätöksen julkaisemispäivästä alkaa neljän kuukauden kausi, jonka aikana jäsenvaltiot voivat käyttää päätöksen N:o 406/2009/EY mukaista liikkumavaraa,
            
         ON HYVÄKSYNYT TÄMÄN PÄÄTÖKSEN:
   1 artikla
   Tämän päätöksen liitteessä esitetään vuodelta 2015 kunkin jäsenvaltion osalta päätöksen N:o 406/2009/EY soveltamisalaan kuuluvien kasvihuonekaasupäästöjen kokonaismäärä, joka perustuu asetuksen 525/2013/EU 19 artiklan 2 kohdassa tarkoitetun vuosittaisen tarkastuksen tuloksena saataviin korjattuihin inventaariotietoihin.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 15 päivänä joulukuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 165, 18.6.2013, s. 13.
   
      (2)  Euroopan parlamentin ja neuvoston päätös N:o 406/2009/EY, tehty 23 päivänä huhtikuuta 2009, jäsenvaltioiden pyrkimyksistä vähentää kasvihuonekaasupäästöjään yhteisön kasvihuonekaasupäästöjen vähentämissitoumusten täyttämiseksi vuoteen 2020 mennessä (EUVL L 140, 5.6.2009, s. 136).
   
      (3)  Komission päätös 2013/162/EU, annettu 26 päivänä maaliskuuta 2013, jäsenvaltioiden vuosittaisten päästökiintiöiden määrittämisestä kaudeksi 2013–2020 Euroopan parlamentin ja neuvoston päätöksen N:o 406/2009/EY mukaisesti (EUVL L 90, 28.3.2013, s. 106).
   
      (4)  Komission täytäntöönpanopäätös 2013/634/EU, annettu 31 päivänä lokakuuta 2013, jäsenvaltioiden vuosittaisten päästökiintiöiden mukauttamisesta kaudeksi 2013–2020 Euroopan parlamentin ja neuvoston päätöksen N:o 406/2009/EY mukaisesti (EUVL L 292, 1.11.2013, s. 19).
   
      (5)  Komission täytäntöönpanoasetus (EU) N:o 749/2014, annettu 30 päivänä kesäkuuta 2014, jäsenvaltioiden Euroopan parlamentin ja neuvoston asetuksen (EU) N:o 525/2013 mukaisesti raportoimien tietojen rakenteesta, muodosta, toimittamistavasta ja tarkastamisesta (EUVL L 203, 11.7.2014, s. 23).
   
      LIITE
      
                  Jäsenvaltio
               
               
                  Päätöksen N:o 406/2009/EY soveltamisalaan kuuluvat kasvihuonekaasupäästöt vuonna 2015
                  (hiilidioksidiekvivalenttitonneina)
               
            
                  Belgia
               
               
                  72 719 520 
               
            
                  Bulgaria
               
               
                  25 354 866 
               
            
                  Tšekki
               
               
                  61 282 020 
               
            
                  Tanska
               
               
                  32 520 220 
               
            
                  Saksa
               
               
                  444 080 615 
               
            
                  Viro
               
               
                  6 144 411 
               
            
                  Irlanti
               
               
                  43 037 173 
               
            
                  Kreikka
               
               
                  45 449 373 
               
            
                  Espanja
               
               
                  196 153 196 
               
            
                  Ranska
               
               
                  353 009 851 
               
            
                  Kroatia
               
               
                  15 565 304 
               
            
                  Italia
               
               
                  273 282 682 
               
            
                  Kypros
               
               
                  4 060 621 
               
            
                  Latvia
               
               
                  9 005 121 
               
            
                  Liettua
               
               
                  13 250 961 
               
            
                  Luxemburg
               
               
                  8 607 481 
               
            
                  Unkari
               
               
                  41 437 586 
               
            
                  Malta
               
               
                  1 300 741 
               
            
                  Alankomaat
               
               
                  101 119 720 
               
            
                  Itävalta
               
               
                  49 295 422 
               
            
                  Puola
               
               
                  186 772 424 
               
            
                  Portugali
               
               
                  40 614 056 
               
            
                  Romania
               
               
                  74 555 379 
               
            
                  Slovenia
               
               
                  10 719 610 
               
            
                  Slovakia
               
               
                  20 084 623 
               
            
                  Suomi
               
               
                  29 886 479 
               
            
                  Ruotsi
               
               
                  33 897 178 
               
            
                  Yhdistynyt kuningaskunta
               
               
                  326 027 912